section_heading: Hrvatska traži zvijezdu
paragraph_text: 2010. godine njegov bend Off Duty je pobijedio na međunarodnoj gitarijadi Osijek Zove! i time priskrbio snimanje singla i profesionalnog spota. Iste je godine Juraj sudjelovao u RTL-ovom glazbenom spektalu Hrvatska traži zvijezdu i osvojio 4. mjesto. Odmah nakon sudjelovanja započeo je koncertnu turneju, otvorivši je velikim koncertom zahvale na glavnom trgu u Belišću pred više od 2000 ljudi. Od narednih koncerata slijedili su oni u Zagrebu (u klubu Aquarius), Zadru (pjevački festivali u okolici), Trogiru (Tvrđava), Puli (Uljanik), Osijeku (Mini Teatar, Big Ben, Cadillac), Valpovu (trg), Našicama (samostalni koncert na otvorenom), Županji (trg), Slatini (sportska dvorana), Virovitici (sportska dvorana) i ostalima. Osim samostalnih koncerata, nastupio je i kao gost na koncertu Tonya Cetinskog u Umagu.